**Allihies** (irsk: *Na hAilichí*, som betyr «Klippefeltene») er en landsby i grevskapet Cork i Irland. Den ligger ved kysten vest i grevskapet, ved Ballydonegan Bay og er den siste landsbyen i vestenden av Bearahalvøya. Fra 1812 til 1882 var det kobbergruver i drift på stedet. Da gruvedriften ebbet ut førte det til en stor befolkningsnedgang da mange emigrerte for å jobbe i amerikanske eller kanadiske gruver. Det var et forsøk med påfølgende drift av gruvene på 1920-tallet og ytterligere letearbeid fra 1957 fram til 1962 da det ble endelig slått fast at gruvene ikke lenger var drivverdige. Et gruvemuseum, Allihies Copper Mine Museum, åpnet i 2007.

Gruvedrifts historie
--------------------

Maskinhuset til Mountain Mine.
Det har vært utvunnet kobber i dette området siden bronsealderen. I 1812 etablerte John Lavallin Puxley (1772-1856) et selskap for å drive Berehaven-kobbergruvene ved Allihies. I løpet av det følgende århundret, mellom 1812 og 1912, ble 297 000 tonn malm registrert som passerte gjennom smelteverket i Swansea i Wales fra gruvene ved Allihies. Boring i denne perioden av Berehaven-selskapet fant sted i hele bylandet Allihies, og de tilstøtende distriktene Cloan og Kealoge.

Tre motorhus er fortsatt synlige fra Allihies, men er nå i ruiner. Den mest visuelt framtredende er bygningen for menneskemaskinen til Mountain Mine, som ligger i horisonten over landsbyen, og installert av ingeniørselskapet Michael Loam og Son fra Cornwall i 1862. En menneskemotor (engelsk: *man engine*) er en innovativ mekanisme, opprinnelig tysk, med fram- og tilbakegående stiger og stasjonære plattformer som ble installert i gruver for å sende gruvearbeidere opp og ned i de ulike arbeidsnivåene, særskilt i store dybder.

Driften av en dobbeltvirkende menneskemaskin
På slutten av 1800-tallet ble nyutviklede kilder til kobbermalm bearbeidet i Afrika, Amerika og Australia. Et påfølgende fall i den verdensomspennende prisen på kobber førte i 1884 til nedleggelsen av gruvedriften ved Allihies. Det resulterte i storstilt emigrasjon i området hvor mange av gruvearbeiderne som fant veien til nyutviklede gruvesentre i USA og Canada. Blant disse sentrene er byen Butte i Montana hvor mange familier med etternavn som Lowney, Harrington og andre kan spore sine aner tilbake til Allihies og Bearahalvøya.

Can-Erin-gruvene ble i løpet av 1950- og 1960-årene avvannet og det ble gjennomførte evalueringsboring, noe som resulterte i en vurdering av at en gjenåpning ikke var økonomisk levedyktig, gitt anslåtte driftskostnader og verdens kobberpriser. Selskapet bemerket imidlertid at Mountain Mine «har betydelig uprøvd ressurspotensial».

Maskinhuset til Mountain Mine har siden 2003 gjennomgått konservering av Mining Heritage Trust of Ireland. Det fullførte bevaringsprosjektet og noe av det underjordiske gruvearbeidet var gjenstand for TV-dokumentaren «Townlands» på RTÉ One i 2005.

Daphne du Mauriers roman *Hungry Hill* (1943) er en fiksjonalisert fortelling om flere generasjoner av et mineeiende dynasti og basert løslig på Puxley-familiens historie.

Presidentbesøk
--------------

I 2007 ble prestegjeldet besøkt av Irlands president Mary McAleese for åpningen av Allihies Copper Mine Museum, til minne om områdets gruvearv. Museet holder til i kapellet bygget av gruvearbeidere fra Cornwall i 1845. Kobberårene ved Allihies ble oppdaget i 1812 og fungerte til 1884, og mange gruvekapteiner, gruvearbeidere og håndverkere fra Cornwall ble ansatt sammen med irer.

Landsbyen fikk også oppmerksomhet i juni 1990 da den ble valgt som ett av de første stedene Mary Robinson besøkte i sin vellykkede kampanje for valg som president i Irland.

Referanser
----------

1. ↑  Na hAilichí/Allihies, *Placenames Database of Ireland*
2. ↑   Mills, A.D. (2003): *A Dictionary of British Place-Names*, Oxford University Press
3. ↑  «The Allihies Mines», *Allihies Copper Mine Museum*
4. ↑  A Guide To The Village Of Allihies In Cork, *Irish Road Trip*
5. ↑  Allihies & Eyeries, Explore West Cork
6. ↑  «ACMM», *Allihies Copper Mine Museum*
7. ↑  Williams, R.A. (1991): *The Berehaven Copper Mines: Allihies, Co. Cork, SW Ireland*. Sheffield: Northern Mine Research Society. ISBN 0 952117304.
8. ↑  man engine, *Wiktionary*
9. ↑  Buckley, J. Allen (1992): «The man engine». *The Cornish Mining Industry*. Penryn, England: Tor Mark Press. ISBN 0-85025-334-9; s. 27–29.
10. ↑  Butte Silver Bow Public Archives (2012): «From Rocky Shores to the Rocky Mountains: The Irish in Montana». *Exhibition at Boole Library, University College Cork*. Arkivert fra originalen en 18. desember 2016
11. ↑  Emmons, David (1990): *The Butte Irish : Class and Ethnicity in an American Mining Town, 1875-1925*. Urbana: University of Illinois Press.
12. ↑  Sweeney, Bernadette (2014): «Performing Exile: Oral Histories of Montana’s Irish», i: Ó hAodha, Mícheál & Ó Catháin, Máirtín, red.: *New Perspectives on the Irish Abroad: The Silent People?*. Lanham, MD: Lexington Books. s. 3.
13. ↑   «The Gathering: Collected Oral Histories of the Irish in Montana, Audio and Video Collection». *University of Montana GOH (Gathering Oral History)* 001-172. 2017
14. ↑  European Metals Corp: «The Allihies Copper District»
15. ↑   Béara, *Mining Heritage Trust of Ireland*
16. ↑  Morris, John (2003): «The Man Engine House, Mountain Mine, Allihies, Co. Cork: A Pictorial Record of Conservation Works in 2003», *Journal of the Mining Heritage Trust of Ireland*. **3** (Desember): 33–40.
17. ↑  Raidió Teilifís Éireann/RTÉ (2005): «Townlands: Beyond the Dark Mountain», *RTÉ*.
18. ↑  du Maurier, Daphne (1943). Hungry Hill. London: Gollancz.
19. ↑  Beara Tourism: Visitor Information.Arkivert fra originalen den 3. februar 2016.

Eksterne lenker
---------------

* (en) Allihies – kategori av bilder, video eller lyd på Commons Rediger på Wikidata
* Allihies Copper Mines Museum

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |